Aira Naginevičiūtė-Adomaitienė

Aira Naginevičiūtė-Adomaitienė (g. 1965 m. liepos 10 d. Kaune) – Lietuvos šokėja, šiuolaikinio šokio choreografė ir pedagogė,  Lietuvos muzikos ir teatro akademijos (LMTA) profesorė , VšĮ "Šokio teatras AIROS" direktorė, pirmoji Lietuvos šiuolaikinio šokio kūrėja, apdovanota aukščiausiu teatro apdovanojimu – Kultūros ministerijos premija. 

 Biografija 
1987 m. Lietuvos konservatorijos Klaipėdos fakultetuose baigė choreografiją, mokytoja Kira Katerina Daujotaitė.  Paraleliai stažavosi Austrijoje, JAV, Didžiojoje Britanijoje, Vokietijoje, Prancūzijoje ir kt. Vėliau studijavusi šokio pedagogiką, baigiamąjį darbą kūrė šiuolaikinio šokio stiliumi, nors viso kurso studijų pakraipa buvo sceninis liaudies šokis.Aira Naginevičiūtė: Šokis prieš srovę (Vita Motūzaitė)

Šoko Kauno išraiškos šokių kolektyve „Sonata“, 1987–1989 m. buvo „Sonatos“ vadovė. 1989 m. Kaune įkūrė šiuolaikinio šokio grupę „Fluidus“. Nuo 1998 m. LMTA Teatro ir kino fakulteto dėstytoja, Šokio ir judesio katedros docentė.Lietuvos muzikos ir teatro akademijos Teatro ir kino fakulteto Šokio ir judesio katedros dėstytojai (Aira Naginevičiūtė-Adomaitienė) Vaidybos (šiuolaikinio šokio) kurso vadovė.  Laisvai samdoma choreografė ir režisierė. Spektakliams būdinga meditatyvinė nuolaika, vidinių žmogaus būsenų analizė, dažnai remiamasi japonų šokio srove buto.  Gastroliavo Gruzijoje, Norvegijoje, Švedijoje, Lenkijoje, Estijoje, Anglijoje, JAV ir kt.Autoriai: Aira Naginevičiūtė  (Menų spaustuvė)

2007 m. Šiuolaikinio šokio asociacijos narė-steigėja.

 Šokio teatras AIROS 
2013 m. gruodžio 22 d. Menų spaustuvės Juodojoje salėje naujai susikūręs šokio teatras AIROS pristatė savo pirmąjį spektaklį  "Chimeros karoliai".Talentinga choreografė A.Naginevičiūtė įkūrė šokio teatrą  Spektaklį apie moteris sukūrė choreografė Aira Naginevičiūtė, bendradarbiaudama su kompozitorium Vladu Dieniniu. Pasitelkdamos įvairias konstrukcijas, objektus, aplinką ir savo kūnus šokėjos čia ir dabar kuria garso skulptūras.Naujas teatras AIROS kviečia į premjerą "Chimeros karoliai"  Teatro buveinė - Kęstučio g. 31-3, LT-08121, Vilnius.Šokio teatras AIROS (Rekvizitai.lt inf.)

 Choreografija 
Žymiausi kūriniai
 Siena, pagal grupės King Crimson muziką, 1990 m.
 Bėgti – reiškia bėgti arba greitai eiti, pagal grupės „Faust“ muziką, 1995 m.
 Nepakelk galvos, pagal Ph. Berthet, H. Hilerio muziką, 1996 m. muz.
 Fata Morgana, pagal „Rolandas Cikanavičius|R. Cikanavičiaus“ muziką, 1998 m. 
 Fata Morgana II, pagal grupės „Beautifull people“, R. Cikanavičiaus muziką, 1999 m.
 Oronera, 2000 m.
 Processus, 2002 m.Jaunųjų kritikų bandymai: Aira Naginevičiūtė ir jos “Processus” 
 Nėščia tyla, 2004 m.
 Ego ir ID, 2007 m.
 Mėnulis nepaiso lojančių šunų, 2008 m.
 Bronius Kutavičius. Ugnis ir tikėjimas, opera baletas, 2003 m. 

 Įvertinimas 
 2003 m. Auksinis scenos kryžius
 2008 m. Lietuvos Respublikos kultūros ministerijos premija

 Nominacijos 
 2013 m. Auksinis scenos kryžius - Kategorijoje "Choreografas (choreografė)", (už spektaklį „Chimeros karoliai“, Šokio teatras AIROS)Paskelbti 2013 metų „Auksinių scenos kryžių“ pretendentai

 Šaltiniai 

Kategorija:Lietuvos choreografai
Kategorija:Lietuvos šokio pedagogai
Kategorija:Lietuvos šiuolaikinio šokio atlikėjai
Kategorija:Lietuvos išraiškos šokėjai